Μαρούσι, 01-07-2022 Προς το Δήμαρχο Αμαρουσίου κ. Θ. Αμπατζόγλου,

Κοιν.: Πρόεδρο Δημοτικού Συμβουλίου Δημοτικούς Συμβούλους

κ. Δήμαρχε,

Με την παρούσα επιστολή μου, απευθύνομαι σε εσάς, καθώς και στο σύνολο των μελών του δημοτικού συμβουλίου και επισημαίνω τα εξής:

Πριν από τρία χρόνια, επέλεξα να συνεργαστώ με την πλειοψηφούσα δημοτική παράταξη «ΜΑΡΟΥΣΙ, ΝΕΑ ΕΠΟΧΗ», με μόνο μου κίνητρο και προσωπική μου πεποίθηση και στάση, ότι μόνο με αμοιβαίες υποχωρήσεις και συμβιβασμούς, υπερβάσεις και συνέργειες, με δουλειά και κατάθεση ψυχής και γνώσης από τον καθένα μας, θα μπορούσε να διοικηθεί αποτελεσματικά η πόλη μας, για το μέγιστο όφελος και συμφέρον των δημοτών και συμπολιτών μας.

Αποδέχτηκα την τιμητική πρότασή σας, με την οποία με ορίσατε να είμαι πρόεδρος της Επιτροπής Παιδείας, αξίωμα για το οποίο σας ευχαριστώ ιδιαίτερα. Με μεράκι, αγάπη και γνώση, για την Εκπαίδευση , στο χώρο τον οποίο υπηρέτησα όλη μου τη ζωή, επεδίωξα να συνδράμω καθοριστικά στην αναβάθμιση της ποιότητας των υποδομών, των συνθηκών για τους μαθητές, τους συναδέλφους εκπαιδευτικούς και τους γονείς που διεκδικούν το καλύτερο για τα παιδιά τους.

Μ ε τη βο ήθε ι α τω ν υπ ηρε σ ι ώ ν κ αι τω ν ε ρ γαζο μέ νω ν το υ Δήμο υ μας , τω ν

σ υνε ργατώ ν μο υ σ το τμήμα Παι δε ί ας , τω ν σ υναδέ λφ ω ν ε κ π αι δε υτι κ ώ ν κ αι

π ρο ϊ σ ταμ έ νω ν νηπ ι αγω γε ί ω ν κ αι δι ε υθυν τώ ν Π ρω το βάθμ ι ας κ αι Δε υ τε ρο βάθμ ι ας

Εκ π αί δε υσ ης τω ν σ χο λεί ω ν το υ Δήμο υ μας , σ ε δύσ κ ο λες κ ο ι νω νι κ ά σ υγκ υρί ες , κ ατά

τη δι ά ρκ ε ι α μι ας π ανδημί ας π ο υ δο κ ί μασ ε τα ό ρι α κ αι τα αντ ανακ λ ασ τι κ ά μας ,

σ το χε ύσ αμε κ αι π ε τύχαμε π ο λλά.

Οφείλω να ευχαριστήσω τον καθένα και την καθεμία από όλους τους ανωτέρω, για τη συμβολή και τη συνεργασία τους και προσωπικά εσάς κ. Δήμαρχε, καθώς και την πλειοψηφούσα δημοτική παράταξη, για τη συμπόρευση, τη στάση και εκτίμηση στο πρόσωπό μου. Οφείλω επίσης να ευχαριστήσω και τις υπόλοιπες δημοτικές παρατάξεις για τη συνεργασία μας, το Σύλλογο Εκπαιδευτικών του Δήμου Αμαρουσίου, την Ένωση Γονέων και τη Διεύθυνση Πρωτοβάθμιας και Δευτεροβάθμιας Εκπαίδευσης Β’ Αθήνας.

Πιστεύω ότι η πορεία μου ως Πρόεδρος της Επιτροπής Παιδείας λήγει εδώ. Πολιτικοί λόγοι, τους οποίους παλεύω να ξεπεράσω εδώ και καιρό, με οδηγούν στην απόφασή μου να παραιτηθώ.

Η απόφαση του Υπουργείου Παιδείας, να διευρύνει τα Πρότυπα Πειραματικά Σχολεία, είναι μια απόφαση με ιδιαίτερη βαρύτητα. Η ανακοίνωση όμως τέτοιων αποφάσεων, όπως έχω τονίσει στο παρελθόν, χωρίς προετοιμασία, χωρίς τις κατάλληλες συνθήκες και υποδομές, δε βοηθούν, αντίθετα προκαλούν αναστάτωση, κατάσταση την οποία διαπίστωσε όλη η εκπαιδευτική κοινότητα, καθότι βρέθηκε αντιμέτωπη με απίστευτες εξελίξεις, με την ξαφνική μετατροπή του 1ου Γυμνασίου και του 1ου Λυκείου σε Πρότυπα Πειραματικά.

Παρά τις προσπάθειες και πιέσεις, τόσο τις δικές σας, όσο των εκπαιδευτικών και των γονιών, το αποτέλεσμα δεν άλλαξε και έγινε αυτό που απευχόμασταν. Όμως αυτές οι αλλαγές, μας υποχρεώνουν, να κινηθούμε για ανεύρεση λύσεων, στα προβλήματα που δε δημιουργήθηκαν με δική μας υπαιτιότητα.

Επειδή πιστεύω στη σωστή οργάνωση και προετοιμασία, επειδή θέλω να κοιτώ στα μάτια τους συμπολίτες μου, αποφασίζω να παραιτηθώ από τη θέση του Προέδρου της Επιτροπής Παιδείας, ως ένδειξη διαμαρτυρίας για τέτοιες πρακτικές στον ευαίσθητο Τομέα της Εκπαίδευσης, ένα δυναμικό Τομέα που αφορά σε παιδιά, έμψυχο δυναμικό, για το οποίο η κάθε αλλαγή έχει επιπτώσεις στην καθημερινότητά τους. Για τη βελτίωση αυτής της Εκπαίδευσης, αγωνίστηκα ως Πρόεδρος το προηγούμενο διάστημα.

Καταθέτω εγκαίρως την παραίτησή μου από Πρόεδρος της Επιτροπής Παιδείας, ώστε να προετοιμαστεί και η διαδοχή μου, για την εύρυθμη λειτουργία των σχολείων της πόλης μας, από το νέο σχολικό έτος 2022-2023.

Είμαι αφιερωμένος στην Εκπαίδευση και πιστεύω ακράδαντα, ότι προτεραιότητα κάθε πόλης είναι να δίνει βαρύτητα στα θέματα Εκπαίδευσης, η οποία σηματοδοτεί το παρόν και προδιαγράφει ένα ευοίωνο μέλλον.

Είμαι παρών, για να συμβάλλω πάντα δημιουργικά, για την αναβάθμιση της ποιότητας ζωής των Δημοτών και κατοίκων του Αμαρουσίου, καθώς και τη βελτίωση όλων των παρεχόμενων υπηρεσιών, με συνέπεια λόγων και έργων, διατηρώντας την αυτοτέλειά μου και την ανεξαρτησία μου.

Σας ευχαριστώ.

Μετά τιμής Παναγιώτης Σαγρής

Δημοτικός Σύμβουλος Αμαρουσίου